送柳下惠上人遊維揚訪孫制參道子
作者：周密
朝代：宋

paragraphs: 衮衮天機新，𤁳𤁳淮水流。
青纏繫白足，又踏淮南州。
淮南古形勝，屹立東諸侯。
三生杜牧之，談笑籌邊樓。
據鞍草書檄，醉袖藏吳鉤。
子非功名人，負笈將安求。
及此瓊花春，聊作方外游。
北道有主人，行李當無憂。
臨分祈贈言，意重嗟難酬。
日暮多碧雲，令人思惠休。